**Vilniaus regiono individualių valdų savininkai kviečiami nemokamai įsigyti kompostavimo dėžes**

Vilniaus regiono individualių valdų savininkams nemokamai dalijamos kompostavimo dėžės. Kompostavimo dėžės matmenys: 0,9x0,91x1,31 m, talpa 800 l, svoris 12 kg.

UAB „Vilniaus apskrities atliekų tvarkymo centras“ (VAATC), vykdydamas projektą „Vilniaus regiono komunalinių atliekų tvarkymo sistemos plėtra”, vien sostinės individualioms namų valdoms numato išdalinti 20 tūkst. kompostavimo dėžių, o Vilniaus regiono individualių valdų savininkams – 51 tūkstantį.

Gyventojai, turintys sutartis su komunalinių atliekų išvežėjais ir dokumentus, įrodančius namų valdos ir (ar) sodo sklypo valdymą nuosavybės teise, kviečiami pasirašyti panaudos sutartis ir iš didžiagabaričių atliekų aikštelių pasiimti kompostavimo dėžes. **Didelių gabaritų aikštelių adresai Vilniuje:**

* **V.A.Graičiūno g. 36C**. **Telefonas informacijai:** 8 618 32088; **Darbo laikas:**
II-V nuo 10 iki 19 val. pertrauka 14:30 – 15:00 val.; VI: 10 iki 15 val. pertrauka 13:00 – 13:30 val.
* **Pramonės g. 209S.** **Telefonas informacijai:** 8 614 75264; **Darbo laikas:**II – V: 10 – 19 val., pertrauka 14:30-15:00 val., VI: 10-16:30 val., pertrauka 13:00-13:30 val.

**Nuo rugsėjo 1 d.** (pasirašius panaudos sutartis) bus galima pasiimti kompostavimo dėžes iš kitų aikštelių:

* **Liepkalnio g. 113B**. **Telefonas informacijai:** 8 686 38550; **Darbo laikas:**II – V: 10 – 19 val., pertrauka 14:30-15:00 val., VI: 10-16:30 val., pertrauka 13:00-13:30 val.
* **Pumpėnų g. 10 (Pašilaičiai). Telefonas informacijai:** 8 614 09641. **Darbo laikas:**II – V: 10 – 19 val., pertrauka 14:30-15:00 val., VI: 10-16:30 val., pertrauka 13:00-13:30 val.
* **Pilaitės pr. 50.** **Telefonas informacijai:** 8 696 41787. **Darbo laikas:**II – V: 10 – 19 val., pertrauka 14:30-15:00 val., VI: 10-16:30 val., pertrauka 13:00-13:30 val.

Atkreiptinas dėmesys, kad sodų valdų savininkai sode turi gyventi visus metus, su atliekų išvežėju privalo būti sudaryta individualioji sutartis.

Daugiau informacijos apie kompostavimo dėžes ir kompostavimą rasite interneto puslapiuose: [www.vaatc.lt/kompostavimas](http://www.vaatc.lt/kompostavimas); <http://www.vilnius.lt/lit/_placiau/12528/469067> ir telefonu:

8 5 2333253.

LR Atliekų tvarkymo įstatyme (2011 m. redakcija) ir Atliekų tvarkymo taisyklėse (2011 m. redakcija) nurodoma, kad **atliekų turėtojai privalo rūšiuoti atliekas jų susidarymo vietoje**. Žaliąsias atliekas, t.y. **medžių šakas, lapus, gėles, nupjautą žolę, mesti į bendruosius atliekų konteinerius ir vežti į sąvartynus draudžiama**, todėl pirmiausia iš bendrųjų atliekų reikia atskirti šias ir kitas kompostuoti tinkamas atliekas: lukštus, kevalus, daržovių, vaisių liekanas, kavos ir arbatos tirščius, naminių gyvūnų išmatas bei kitas biologiškai skaidžias atliekas.

Kuo mažiau atliekų bus vežama į sąvartynus, tuo švaresnė ir saugesnė bus mūsų aplinka ir geresnė gyvenimo kokybė. Vienas iš komunalinių atliekų, patenkančių į sąvartynus mažinimo būdų – **kompostavimas.** Švari aplinka – kiekvieno mūsų rūpestis. Todėl nebūkime abejingi ir kartu su draugais bei kaimynais pasinaudokime puikia galimybe kompostuoti bioskaidžias atliekas patogiose kompostavimo dėžėse.

*Projektas „Vilniaus regiono komunalinių atliekų tvarkymo sistemos plėtra” (projekto Nr. VP3- 3.2-AM-01-V-02-010) finansuojamas pagal Lietuvos 2007–2013* *metų Europos Sąjungos struktūrinės paramos panaudojimo strategiją ir ją įgyvendinančią Sanglaudos skatinimo veiksmų programą Sanglaudos fondo ir UAB VAATC lėšomis.*

*Vilniaus miesto savivaldybės administracijos Aplinkos ir energetikos departamento*

*Aplinkos apsaugos skyrius*